open-index/open-wikipedia-markdown huggingface dataset:
Young Girl

"**Young Girl**" (בעברית: "**נערה צעירה**") הוא שיר שכתב והפיק ג'רי פולר ובוצע על ידי גארי פאקט והיוניון גאפ עם ליווי קולי של קבוצת The Wrecking Crew. השיר נמכר במיליון עותקים וקיבל תקליט זהב מטעם איגוד תעשיית ההקלטות האמריקאי (RIAA).

השיר הגיע למקום השני בבילבורד הוט 100 ושהה בו שלושה שבועות, אחרי השיר "" של אוטיס רדינג בשבוע הראשון, והשיר "Honey" של בובי גולדסבורו בשבועיים הבאים. עוד הגיע השיר למקום ראשון במצעד הסינגלים הבריטי, ובמצעד של המגזין *[[Cashbox]]* בארצות הברית. ברשימת US Easy Listening היה השיר במקום ה-34. במצעד פזמונים בדרום אפריקה הגיע השיר למקום השני.

השיר מושר מנקודת מבט של גבר שמגלה שהנערה שבה התאהב היא צעירה יותר מגיל ההסכמה, בניגוד לרושם הראשוני שעשתה. הוא מבקש ממנה לעזוב אותו לפני שהקשר ביניהם יתהדק.

בממלכה המאוחדת יצא הסינגל מחדש בשנת 1974 במסגרת סדרת להיטי "Hall of Fame", והגיע למקום השישי במצעד.

## גרסה עברית
להקת נוער שוליים הקליטה גרסה עברית לשיר "Young Girl" בשם "לילה" בתרגומו של מאיר גולדברג. השיר יצא באלבום השני של הלהקה, "ציירי לך שפם" בשנת 1990.

## מצעדים

### מצעדים שבועיים

### מצעדים שנתיים

## קישורים חיצוניים

* גרי פאקט והיוניון גאפ | Young Girl - יוסמיוסיק

## הערות שוליים

קטגוריה:שירי 1968
קטגוריה:סינגלים מ-1968
קטגוריה:סינגלים מ-1974
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירים על בני נוער
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
סברסטאל צ'רפובץ (כדורסל)

**סברסטאל צ'רפובץ** (ברוסית: **Баскетбольный клуб "Северсталь"**) היא קבוצת כדורסל מקצוענית רוסית מהעיר צ'רפובץ שבמחוז וולוגדה שהתמודדה בליגת המשנה הרוסית בכדורסל במרבית שנות קיומה.
## שמות הקבוצה
* 1971—1993 שקסנה
* 1993—2013 סברסטאל
## היסטוריה
המועדון הוקם בשנת 1971 כמועדון "שקסנה" והתמודד באליפות רוסיה הסובייטית בכדורסל. בשנת 1982 העפילה לליגת המשנה הסובייטית בכדורסל אחרי זכייה באליפות רוסיה הסובייטית אך התמודדה בה במשך עונה אחת בלבד.

בשנת 1993 נרכשה הקבוצה על ידי מפעל סברסטאל המקומי. הקבוצה התחזקה ובעונת 1998/1999 אף סיימה במקום השני באליפות הליגה השנייה, כשמעליה רק חימקי מוסקבה, ברם לא הצליחה להעפיל לליגת העל הרוסית בכדורסל גברים.

מאז 2008 הקבוצה ניסתה להעפיל לליגת הכדורסל הבכירה אך ללא הצלחה. בעונת 2012/13 ירדה לליגה החובבנית אחרי מאזן של 4 ניצחונות ב-28 משחקים. בעונת 2013 חזרה להתמודד בטורניר הסופרליגה הרוסית בכדורסל, השני בחשיבותו במדינה, אך לא החזיקה בה הרבה זמן ובשנת 2014 פורקה סופית.

## שחקנים מפורסמים
* אנדריי בוטיצ'ב
* ולדימיר גורין
* אלכסנדר ירמולינסקי
* סרגיי פאנוב
* אלכסנדר פוטאפוב
* אנדריי יורטאייב
## מאמנים
* 1971—1989: יאקוב סולומוניק
* 1989—2008: פאבל גרישאייב
* 2008—2009: לב גראסימנקו
* 2009—2011: אולג אוקולוב
* 2011—2012: סרגיי מוקין

## תארים
;אליפות רוסיה הסובייטית
* זכייה (1): 1982

## קישורים חיצוניים
* 

## הערות שוליים

קטגוריה:צ'רפובץ
קטגוריה:קבוצות כדורסל רוסיות
יחסי ישראל–סורינאם

**יחסי ישראל–סורינאם** הם היחסים הדיפלומטיים הרשמיים שמתקיימים בין מדינת ישראל לבין רפובליקת סורינאם.

## היסטוריה
היחסים בין שתי המדינות כוננו בפברואר 1976.

בנובמבר 2014 נפגש שגריר ישראל שאינו תושב בסורינאם, מגיד עמירם, עם שר החוץ של סורינאם, וינסטון לקין. במהלך הפגישה הצהיר השגריר על הסיוע שהעניקה ישראל לסורינאם במסגרת תוכנית מש"ב.

ביולי 2017 התקיימה מהדורתה ה-20 של תחרות הספורט המכביה עם 10,000 ספורטאים באצטדיון טדי בירושלים בה השתתף הג'ודוקא יגאל קופינסקי, הנציג היחיד של סורינאם.
[ממוזער|250x250 פיקסלים|קונסול הכבוד של סורינאם בישראל, יוסף חיים הרוש, מגיש את [כתב האמנה|כתב האמנתו כקונסול המדינה לשרת החוץ של סורינאם, ילדיז פולק-בייגלה, 28 ביוני 2019]]
בנובמבר 2020, שר החוץ של סורינאם אלברט רמדין נפגש עם הנשיא צ'אן סנטוהי, וכן עם נציגים שונים של מדינות זרות בסורינאם, כולל קונסול הכבוד הישראלי יוסף חיים הרוש. כתוצאה מהפגישה אמר רמדין כי ארצו רוצה להגביר את רמת היחסים הדיפלומטיים ולמנות שגריר שאינו תושב בישראל.

## שיתוף פעולה
ישראל סייעה לסורינאם בבניית אודיטוריום באוניברסיטת אנטון דה קום, פארק תעשייה וחממות.

החל מסוף 2020, שתי המדינות משתפות פעולה בחקלאות ובחינוך. בסוף נובמבר 2020 קיים ראש משרד החוץ של סורינאם שיחות עם ראשי משרד החינוך, המדע והתרבות בסורינאם ומשרד החקלאות והסביבה במטרה לבחון את הפוטנציאל לשיתוף פעולה בין סורינאם לבין ישראל.

## נציגויות דיפלומטיות
ישראל מחזיקה קונסוליה בבירת סורינאם פרמריבו, ואילו סורינאם מחזיקה בישראל קונסוליה בתל אביב.

ב-30 במאי 2022 התקיים הביקור הראשון בישראל של שר חוץ סורינאמי, אלברט רמדין. בפגישה עם מקבילו הישראלי יאיר לפיד הודיע רמדין כי מדינתו מתכננת להעביר את שגרירות סורינאם בישראל בירושלים "בעתיד הקרוב". לפיד הכריז בתגובה על נכונותה של ישראל לשלוח מטען של סיוע הומניטרי לסורינאם עבור מאבק בתוצאות של שיטפונות במדינה. אולם, חודש לאחר מכן ב-24 ביוני, אמר נשיא סורינאם צ'אן סנטוקי לאספה הלאומית כי פתיחת השגרירות לא תתקיים לאור מחסור בתקציב. עם זאת, לא שלל אפשרות שהשגרירות תפתח בעיר בעתיד.

## יהדות סורינאם

בעבר התגוררה בסורינאם קהילה יהודית גדולה, אשר אף קלטה פליטים יהודים מגרמניה הנאצית במלחמת העולם השנייה. אולם, לאחר המלחמה היגרו יהודים רבים, חלקם לישראל וחלקם למדינות אחרות, וכיום הקהילה מונה רק כמה עשרות משפחות.

החל משנת 2017 פועל בפרמריבו בית הכנסת נווה שלום.

## ראו גם
* יודנסוואנה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עמק הירח

ממוזער|444x444 פיקסלים|הנוף בעמק הירח

**עמק הירח** (בספרדית: **El Valle de la Luna**) הוא עמק בצפון צ'ילה,  מערבית לעיירה סן פדרו דה אטקמה במדבר אטקמה.

בעמק תצורות אבן וחול שנחצבו על ידי רוח ומים, במגוון מרשים של צבעים ומרקמים, והוא דומה מעט לפני הירח. כמו כן ניתן לראות בעמק אגמים יבשים שבהם המלח הופך לשכבת לבנה המכסה את פני האזור, ותצורות מלח מגוונות שנראות כמו פסלים מעשה ידי אדם. יש גם מגוון גדול של מערות.

עמק הירח הוא חלק משמורת הטבע לוס פלמנקוס . הוא הוכרז כשמורת טבע בשנת 1982 בגלל הסביבה הטבעית והנוף הירחי שממנו נגזר שמו.

העמק הוא חלק ממדבר אטקמה, אחד המקומות היבשים ביותר על פני כדור הארץ, מכיוון שבאזורים מסוימים בו לא ירדה טיפת גשם אחת במשך מאות שנים. אבות-טיפוס למארס רובר נבדקו שם על ידי מדענים בגלל השטח היבש והתצורות הלא-שגרתיות.

## גלריה

Cordillera de la Sal, San Pedro de Atacama, Chile, 2016-01-31, DD 01.JPG|רכס הרי המלח בעמק הירח
Anfiteatro, Valle de la Luna, San Pedro de Atacama, Chile, 2016-02-01, DD 176-178 HDR.JPG|ה"אמפיתיאטרון"
Duna Mayor, Valle de la Luna, San Pedro de Atacama, Chile, 2016-02-01, DD 167.JPG|דיונה גדולה
Valle de la Luna, San Pedro de Atacama, Chile, 2016-02-01, DD 171.JPG|שקיעה בעמק הירח
DuneValléeDeLaLunep8.jpg|עמק הירח   


## קישורים חיצוניים

קטגוריה:בקעות ועמקים
קטגוריה:צ'ילה: גאוגרפיה
ליגת הכדורגל לצעירים (רוסיה)

**ליגת הכדורגל לצעירים** (ברוסית: "**Юношеская футбольная лига**", בראשי תיבות **ЮФЛ**) היא הליגה העליונה לנוער (בגילאי 16–19) בכדורגל ברוסיה. הטורניר מנוהל על ידי התאחדות הכדורגל הרוסית בחסות תאגיד גזפרום.

## מבנה והיסטוריה
הליגה הוקמה בשנת 2019 על מנת לפתח את קבוצות הנוער ברוסיה ובמסגרת מיתוגה מחדש של ליגת העל הרוסית בכדורגל.

במהלך העונה כל קבוצה משחקת נגד כל אחת מהקבוצות האחרות אשר בליגה, פעם אחת באצטדיונה הביתי ופעם אחת באצטדיון היריבה, ובסך הכל 30 מחזורים. בסוף כל עונה הקבוצה במקום הראשון זוכה באליפות המדינה. חוקי המשחק זהים לחוקים החלים על ליגת העל לבוגרים אך עם שינויים קלים, הכוללים הגבלה על שיתוף שחקנים זרים בכל קבוצה.

עונת הבכורה לא הושלמה בעקבות התפרצות נגיף הקורונה ברוסיה והתאחדות הכדורגל הרוסית החליטה להעניק את תואר האליפות לקבוצת צ'רטנובו שניצבה במקום הראשון בפער של 10 נקודות מהמקום השני.

בעונת 2020/2021 השתתפו 28 קבוצות, מהן 14 קבוצות המורכבות משחקנים עד גיל 16 המתמודדות בליגה 2 ו-14 קבוצות נוספות המורכבות משחקנים עד גיל 17 המתמודדים בליגה 1. אותם מועדונים שלחו שני הרכבים, הרכב ילידי 2004 ששיחק בליגה 2 והרכב ילידי 2003 ששיחק בליגה 1.

לקראת עונת 2022/2023, נערכה רפורמה במהלכה ליגת M הפכה לליגת הכדורגל לנוער בעוד ליגת הכדורגל לנוער עצמה הפכה לליגת הכדורגל לנוער עד גיל 19 וכוללת גם ליגה לגילאי 18 ולגילאי 17.

## קבוצות הליגה

## אצטדיונים




## סטטיסטיקה
### אלופות

### מרב הזכיות

## ראו גם

* כדורגל ברוסיה
* אליפות רוסיה בכדורגל לנוער (עד גיל 21)

## קישורים חיצוניים
* 

* ערוץ היוטיוב הרשמי

## הערות שוליים

קטגוריה:ליגות כדורגל ברוסיה
קטגוריה:תחרויות כדורגל לנוער וצעירים
ליזי גרין

**אליזבת אן גרין** (באנגלית: **Elizabeth Anne Greene**; נולדה ב-1 במאי 2003) היא שחקנית אמריקאית הידועה בעיקר בזכות תפקידה כדון הרפר בתוכנית "ניקי, ריקי, דיקי ודון". כיום היא חברה בקאסט הראשי של הדרמה ברשת ABC, "מיליון דברים קטנים".

## ביוגרפיה
נולדה בדאלאס שבטקסס ולמדה בבית הספר לתיאטרון וקולנוע "בית כיף" בפלאנו, טקסס. התגלתה ביוני 2013 בסדנת כישרונות בעיר הולדתה דאלאס. היא החלה להגיש קלטות אודישן לפרויקטים בטלוויזיה וקולנוע של ליהוק בלוס אנג'לס. בדצמבר 2013, במהלך תהליך אודישנים קפדני, לוהקה ליזי לפרק הפיילוט של "ניקי, ריקי, דיקי ודון".

## קריירה
בספטמבר 2014 היא נראתה לראשונה בתוכנית "ניקי, ריקי, דיקי ודון" בתור דון הרפר (תפקיד ראשי).

בשנת 2018 לוהקה לשחק את סופי דיקסון בסדרת הדרמה של רשת הטלוויזיה ABC: "מיליון דברים קטנים".

## פילמוגרפיה
### טלוויזיה

## פרסים ומועמדויות

## קישורים חיצוניים

* 

קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
קניון עיר ימים

ממוזער
**קניון עיר ימים** הוא מרכז קניות מקורה אשר ממקומם בשכונת עיר ימים הנמצאת בדרום העיר נתניה. קניון עיר ימים הוא הקניון הגדול ביותר בעיר נתניה, ואחד הגדולים באזור השרון.

## היסטוריה
הקניון נבנה על ידי החברות "שיכון ובינוי" ו"אזורים". מספר חודשים לאחר פתיחתו, חברת "שיכון ובינוי" עמדה למכור את חלקה בקניון לקבוצת עזריאלי, אולם בסופו של דבר, העסקה לא יצאה לפועל. כמו כן, ביולי 2012 ניסתה חברת "אזורים" למכור את חלקה בקניון, אך גם משא ומתן זה נכשל לבסוף.

במשך שנת 2018 נבנה אגף הרחבה לקניון בהשקעה של 200 מיליון ש"ח. האגף החדש נפתח לציבור בחודש בספטמבר 2018. אגף ההרחבה נבנה על חשבון חניון עילי אשר שכן בכניסה לקניון מיום פתיחתו. כפיצוי על אובדן מקומות החנייה אשר שכנו בכניסה הדרומית לקניון, נבנה מפלס חנייה נוסף מעל המפלס הקיים בחנייה התת-קרקעית אשר נבנה כקומה כפולה כבר בשנת 2010. עם ההרחבה נבנה מגדל אשר מכיל 12 קומות משרדים בצמוד לקניון.

עם פתיחתו, נפתחו בקניון חנויות מותגים רבות, מסעדות, בתי קפה, באולינג וסניפי בנקים.

## הווה
הקניון כולל שלוש קומות מסחר כאשר התחתונה שבהן משמשת כחניון תת-קרקעי בחלקה הדרומי וכקומת מסחר בעלת גישה לפארק הצמוד בחלקה הצפוני.
במתחם הקניון שני מפלסי חנייה תת-קרקעיים ללא תשלום כאשר התחתונה מביניהן בעלת גישה ישירה לקניון. מגדל המשרדים הצמוד כולל כ-12 קומות.

## קישורים חיצוניים

* 

## הערות שוליים

עיר הימים
יחסי אוסטרליה–האיטי

**יחסי אוסטרליה–האיטי** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[האיטי|רפובליקת האיטי]]**.

## סקירה כללית
היחסים בין הקהילייה של אוסטרליה לבין האיטי כוננו בשנת 2000 לאחר שהראו אינטרסים משותפים בפורומים מולטילטרליים שונים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני פתחה האיטי קונסוליה רשמית בבריזביין בשנת 2019. במפקד האוכלוסין האוסטרלי בשנת 2016 הזדהו כמאה אוסטרלים כילידי האיטי.

שתי המדינות הן חברות בארגון האומות המאוחדות. שוק התיירות שבין שתי המדינות הוא זניח - בין האיטי לאוסטרליה עברו פחות ממאתיים ועשר מטיילים בשנת 2017. בין שתי המדינות מפגש רם דרג אחד בלבד, שנערך בגרנדה בשולי ועידת CARICOM. במפגש נפגשה שרת החוץ האוסטרלית ג'ולי בישופ עם נשיא האיטי ז'ובנל מואיז.

אוסטרליה מפעילה בהאיטי תוכנית עזרה הומניטרית בשם **Direct Aid Program** שעוזרת בשיפור איכות החיים במדינה, במיוחד לאחר סופות ואסונות טבע גדולים שקורים במדינה. בין פעולות התוכנית שיפור איכות המים לשתייה, עזרה באספקת החשמל, אספקת מזון ועזרה רפואית לאזרחים. התוכנית סיפקה להאיטי 26 מיליון דולר עזרה הומניטרית לאחר רעידת האדמה בהאיטי ב-2010. הציבור האוסטרלי תרם מכספו האישי 26.7 מיליון דולר נוספים. עזרה הומניטרית נוספת להאיטי היא זו שניתנה לאחר הוריקן מת'יו ב-2016.

## נציגויות דיפלומטיות
* האיטי אינה מיוצגת באוסטרליה בדרג השגרירות. האיטי מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר בריזביין.
* אוסטרליה אינה מיוצגת בהאיטי, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על האיטי.

## קישורים חיצוניים
* Haiti country brief, באתר מחלקת החוץ והסחר של ממשלת אוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–מלטה

**יחסי גרמניה–מלטה** הן היחסים הבילטרליים בין הרפובליקה הפדרלית של גרמניה לבין רפובליקת מלטה. גרמניה ומלטה מקיימות יחסים דיפלומטיים מאז 1965. שתי המדינות הן חברי הארגון לביטחון ולשיתוף פעולה באירופה, האיחוד האירופי, אזור שנגן וגוש האירו. מלטה משתפת פעולה עם נאט"ו בתוכנית השותפות לשלום.

השגרירות הגרמנית נפתחה בולטה בשנת 1965, אותה שנה שבה גם נפתחה שגרירות מלטה בברלין.

אוניברסיטת מלטה מאז 2008 תוכנית מן המניין ללימודי גרמנית. האגודה הגרמנית-מלטזית קיימת משנת 1991 והיא ממוקמת באדנאו.

## היסטוריה
בימי הביניים הייתה מלטה תחת שליטת בית הוהנשטאופן בין השנים 1194–1268, שבאותה העת הם הפכו לקיסרי האימפריה הרומית הקדושה. במאה ה-16 הייתה מלטה לזמן קצר תחת שלטונו של קרל החמישי, קיסר האימפריה הרומית הקדושה, שהציע אותה בשנת 1525 כנחלה לאבירי סנט יוחנן, שגורשו מרודוס. המסדר קבע את תולדות האי במשך 268 השנים הבאות ולכן מכונה לעיתים קרובות "מסדר מלטה".

בשנת 1798 הגיע נפוליאון בונפרטה עם ציו לפני מלטה. תחת האדון הגרמני היחיד של המסדר פרדיננד פון הומפש צו בולהיים ננטש האי על ידי אבירי המסדר, ולאחר התקוממות מלטזית, האיים עברו לשליטת בריטניה בשנת 1800, ונשארה בשליטתם עד 1964.

במהלך מלחמת העולם הראשונה שימשה מלטה לבסיס פעולה נגד צוללות גרמניות. במהלך מלחמת העולם השנייה, מלטה שוב שימשה בסיס לבעלות הברית בשל מיקומה האסטרטגי. האי נפגע בעקבות למעלה מ-2000 תקיפות אוויריות גרמניות ואיטלקיות, שגבו יותר מ-1,500 קורבנות מלטזים. בשנת 1964 מלטה קיבלה את עצמאותה, ובשנת 1965 כוננו יחסים דיפלומטיים בין הרפובליקה הפדרלית של גרמניה ומלטה. היחסים התגברו עם הצטרפותה של מלטה ל בשנת 2004.

משנת 2007 עד 2009, גרמניה עזרה בחיפושים והתאוששותם של פליטים מהמים המלטזיים. עבור תיירים גרמנים מלטה היא יעד מאוד פופולרי, לצד תיירים בריטים ואיטלקים, הם מהווים את נציגויות התיירות הגדולות.

## יחסים דיפלומטיים
גרמניה מחזיקה במלטה שגרירות בלה ולטה בלבד. מאידך, מלטה מחזיקה בגרמניה שגרירות בברלין, ו-10 קונסוליות בברמן, בדיסלדורף, בפרנקפורט, בהמבורג, במגדבורג, במינכן ובשטוטגרט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גבי פורטנוי

**גבי פורטנוי** (נולד ב-25 באוקטובר 1969) הוא ראש מערך הסייבר הלאומי לשעבר. קודם לכן שירת כקצין צה"ל בדרגת תת-אלוף, בתפקידו האחרון שירת כמפקד חטיבת ההפעלה המבצעית.

## ביוגרפיה
פורטנוי נולד בארגנטינה. הוא התגייס למערך המבצעים המיוחדים של אגף המודיעין ב-1988. ב-2009 מונה לראש ענף תכנון ביחידה 8200, ב-2011 מונה לראש מחלקת תכנון, תקינה ותקציבים באגף המודיעין.

ביולי 2015 מונה למפקד יחידה 9900, מערך השטח של אגף המודיעין, הוא שירת בתפקיד עד אוגוסט 2016. ב-2016 קודם לדרגת תת-אלוף ומונה לראש חטיבת ההפעלה המבצעית ושירת בתפקיד עד אוגוסט 2019.

לאחר פרישתו מונה בינואר 2020 לסמנכ"ל תפעול בחברת אנויז'ן מדיקל.

בפברואר 2022 החליט ראש הממשלה נפתלי בנט להביא לאישור הממשלה את מינויו לראש מערך הסייבר הלאומי, לאחר הודעתו של יגאל אונא, ראש המערך הקודם, על פרישתו המיידית בחודש ינואר. הממשלה אישרה את המינוי ב-20 בפברואר 2022.

בפברואר 2025 הודיע לראש הממשלה על החלטתו לסיים את תפקידו ובמרץ 2025 סיים את תפקידו לאחר מינויו בממשלה של יוסי כראדי לראש מערך הסייבר הלאומי.

## חיים אישיים והשכלה
פורטנוי נשוי ואב לשלושה. הוא בעל תואר ראשון בהנדסת תעשייה וניהול ממכללת שנקר (2004) ותואר שני מהקריה האקדמית אונו (2016).

## קישורים חיצוניים

## הערות שוליים

קטגוריה:ראשי חטיבת ההפעלה המבצעית
קטגוריה:בוגרי מכללת שנקר
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:ישראלים ילידי ארגנטינה
קטגוריה:תתי-אלופים בצה"ל
קטגוריה:בוגרי בית הספר הריאלי
קטגוריה:מפקדי יחידה 9900
קטגוריה:סמנכ"לי תפעול ישראלים
קטגוריה:ישראלים שנולדו ב-1969
Delirium

***Delirium*** (בעברית: "**הזיות**") הוא אלבום האולפן השלישי של הזמרת והפזמונאית האנגלייה אלי גולדינג. האלבום יצא לאור ב-6 בנובמבר 2015, על ידי חברת התקליטים פולידור רקורדס.

## סינגלים
* "On My Mind" – יצא לאור ב-17 בספטמבר 2018, כסינגל הראשון מתוך האלבום. עם יציאתו נכנס השיר למקום ה-5 במצעד הסינגלים הבריטי.
* "Army" – יצא לאור ב-9 בינואר 2016, כסינגל השני מתוך האלבום. עם יציאתו נכנס השיר למקום ה-20 במצעד הסינגלים הבריטי.
* "Something in the Way You Move" – יצא לאור ב-19 בינואר 2016, כסינגל השלישי מתוך האלבום. עם יציאתו נכנס השיר למקום ה-51 במצעד הסינגלים הבריטי.

## סיבוב הופעות
כדי לקדם את האלבום, יצאה גולדינג ב-21 בינואר 2016, לסיבוב ההופעות השלישי שלה, "Delirium World Tour", אשר הסתיים ב-26 באוגוסט 2017.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אלי גולדינג
קטגוריה:אלבומים באנגלית
קטגוריה:אלבומים שהופקו על ידי ג'ואל ליטל
קטגוריה:אלבומים שהופקו על ידי ג'ים אליוט
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי ראיין טדר
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה כפולה ומעלה בקנדה
קטגוריה:אלבומי פלטינה בארצות הברית
קטגוריה:אלבומי פלטינה בממלכה המאוחדת
קטגוריה:אלבומי חברת פולידור רקורדס
מרגיט אלק

**מרגְיִט אֶלֶק** (בהונגרית: **Elek Margit**; בודפשט, 5 במאי 1910 – בודפשט, 4 בפברואר 1986) הייתה סייפת יהודייה-הונגרייה, אלופת עולם ברומח קבוצתי שמונה פעמים ופעמיים סגנית אלופת עולם (ורשה 1934 וסן רמו 1936) ברומח אישי. אחותה, אילונה אלק, הייתה אלופה אולימפית ואלופת עולם.

הכינוי שלה היה **מַאצָה** (**Maca**).

## ביוגרפיה
מרגיט אלק נולדה וגדלה בבודפשט. אחותה הגדולה אילונה הייתה אלופה אולימפית ואלופת עולם. אביהן היה סוחר יהודי בשם שאנדור אלק (מקודם: אייזלר).

היא התחילה את פעילותה הספורטיבית דרך שלושה בתי ספר לסיף בזה אחר זה. תחילה ב"מכון פודור לחינוך גופני וסיף" שנוסד על ידי קרולי פודור.

באולימפיאדת לונדון (1948) היא סיימה במקום שישי בתחרות הרומח האישית ובאולימפיאדת הלסינקי (1952) היא סיימה במקום 17 בתחרות הרומח האישית. 

בין השנים 1933 ל־1955 הייתה שמונה פעמים אלופת העולם בתחרות הרומח הקבוצתית. בין השנים 1937 ל-1954 הייתה אלופת הונגריה שש פעמים. 

היא כתבה אוטוביוגרפיה משותפת עם אחותה אילונה בשם "כך אנו מסייפים" שפורסמה בשנת 1968. בתום הקריירה הספורטיבית שלה עבדה במשרד האוצר של הונגריה.

## חברות באגודות ספורט
אלק התאמנה באגודות ספורט רבות רובן לא ידועות אפילו בהונגריה. האגודה האחרונה בודפשט הונבד הן הכדורגל והן הענפים האחרים היו מזוהים עם הצבא ההונגרי.
* 1929 – 1939: מועדון האתלטיקה הבלשים
* 1940 – 1946: אגודת הספורט של עובדי הציבור
* 1947 – 1949: אגודת הספורט הדמוקרטית של הנשים
* 1950 – 1952: לוקומוטיב בודפשט 
* 1953 – 1958: בודפשט הונבד

## פרסים והוקרה
ספורטאי מצטיין של הרפובליקה העממית ההונגרית (1954)

## קישורים חיצוניים

## הערות שוליים

קטגוריה:סייפות הונגריות
קטגוריה:סייפות יהודיות
קטגוריה:אלופי עולם יהודים
קטגוריה:אלופות עולם יהודיות
קטגוריה:סייפות באולימפיאדת לונדון (1948)
קטגוריה:סייפות באולימפיאדת הלסינקי (1952)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:יהודיות הונגריות
קטגוריה:יהודים בשואה: הונגריה
קטגוריה:חברי היכל התהילה של הספורטאים היהודים: הונגרים
קטגוריה:הונגריה: אישים בספורט
קטגוריה:יהדות בודפשט
קטגוריה:ניצולות השואה: הונגריה
קטגוריה:ספורטאיות יהודיות הונגריות
קטגוריה:בודפשט: אישים
קטגוריה:הונגריות שנולדו ב-1910
קטגוריה:הונגרים שנולדו ב-1910
קטגוריה:נפטרות ב-1986
קטגוריה:הונגרים שנפטרו ב-1986
אוניברסיטת רוהר בוכום

**אוניברסיטת רוהר בוכום** (בגרמנית: **Ruhr-Universität Bochum**; ידועה בראשי תיבות: **RUB**), ממוקמת על הגבעות הדרומיות של מרכז חבל הרוהר בבוכום, גרמניה, נוסדה בשנת 1962 כאוניברסיטה הציבורית הראשונה בגרמניה לאחר מלחמת העולם השנייה. האוניברסיטה החלה לפעול בשנת 1965. האוניברסיטה חברה ברשת אוטרכט וברשת אוניברסיטאות עולמית.

## אודות האוניברסיטה
אוניברסיטת רוהר בוכום היא אחת האוניברסיטאות הגדולות בגרמניה ומהווה חלק מארגון קהילת המחקר הגרמנית (בגרמנית: Deutsche Forschungsgemeinschaft), שהוא הארגון הבולט ביותר למימון מחקרים בגרמניה.

אוניברסיטת רוהר בוכום זכתה להצלחה רבה ביוזמת המצוינות של הממשל הפדרלי והמדינות הגרמניות בשנת 2007, תחרות שהתנהלה בין האוניברסיטאות היוקרתיות ביותר בגרמניה. היא נותרה בתחרות על התואר "אוניברסיטת עילית", אך כשלה בסיבוב האחרון של התחרות, בו זכו תשע אוניברסיטאות לתואר היוקרתי.

אוניברסיטת רוהר בוכום הייתה אחת האוניברסיטאות הראשונות בגרמניה שהציעה לתלמידיה תואר ראשון ותואר שני בינלאומיים, אשר החליפו את התארים האקדמיים המסורתיים בגרמניה: הדיפלומה ותואר מגיסטר. למעט יוצאי דופן מעטים (למשל במשפטים) תארים אלה מוצעים על ידי כל הפקולטות באוניברסיטת רוהר. באוניברסיטה 184 תוכניות לימוד שונות לתואר בתחומים אקדמיים רבים.
ממוזער| צילום אווירי של אוניברסיטת רוהר (2014)
ממוזער| אולם ההרצאות ראשי באוניברסיטת רוהר, אודימקס
ממוזער| הגן הסיני באוניברסיטה (ממוקם בגן הבוטני)

### מתקנים
להבדיל מאוניברסיטאות גרמניות ותיקות רבות, לאוניברסיטת רוהר קמפוס מרכזי הנמצא דרומית לעיר בוכום ובו שוכנים מתקני האוניברסיטה. לפקולטה לרפואה מתקנים רפואיים אוניברסיטאיים הנמצאים בעיר בוכום ובחבל רוהר. בית החולים האוניברסיטאי המרכזי Knappschaftskrankenhaus נמצא בעיר בוכום.

הקמפוס האוניברסיטאי המרכזי בנוי כמעט כולו בסגנון אדריכלי של שנות השישים המכונה ברוטליזם, ומורכב מ-14 בניינים רבי קומות כמעט זהים. אחד המאפיינים הבולטים של בניינים אלה הוא שקו הרקיע של כולם הוא באותו הגובה בעוד שהגבהים המוחלטים של הבניינים משתנים בהתאם למיקומם בנוף ברצועה ירוקה בשולי עמק הרוהר.

בקמפוס נערך שיפוץ מקיף במטרה להרחיבו ולשכללו, כולל הקמה וחידוש מספר מבנים. חלק מהבניינים המקוריים משנות השישים מיועדים להיבנות מחדש (במקום לחדשם) בגלל זיהום PCB. הרעיון הוא להפוך את קמפוס האוניברסיטה למתקן מודרני הממקם את בוכום כ"עיר ידע".

הפקולטה לפילוסופיה, חינוך ועיתונאות כוללת בתוכה את ארכיון הגל של הפילוסוף הגרמני הגל.

### ארגון
אוניברסיטת רוהר ממומנת ומנוהלת על ידי מדינת נורדריין-וסטפאליה. נכון לשנת 2015 למדו באוניברסיטה 42,718 סטודנטים, והועסקו בה כ-5,600 עובדים (411 מהם בדרגת פרופסור), והיא אחת מעשר האוניברסיטאות הגדולות בגרמניה (נכון לשנת 2014). קורט בידקופף, לימים ראש ממשלת מדינת סקסוניה, היה מנכ"ל האוניברסיטה בין השנים 1967 עד 1969.

### פקולטות
באוניברסיטה עשרים פקולטות שונות:

ECUE - תוכנית לתרבות וכלכלה אירופאית

; מוסדות בין תחומיים
* המרכז הבינתחומי לסימולציית חומרים מתקדמים (ICAMS)
* בית הספר הבינלאומי ללימודים מתקדמים במדעי העצב

## קישורים חיצוניים

* 

## הערות שוליים

קטגוריה:בוכום
רוהר בוכום
רוהר בוכום
רוהר בוכום
Halcyon

***Halcyon*** (בעברית: "**הלסיון**") הוא אלבום האולפן השני של הזמרת והפזמונאית האנגלייה אלי גולדינג. האלבום יצא לאור ב-5 באוקטובר 2012, על ידי חברת התקליטים פולידור רקורדס.

## סינגלים
* "Anything Could Happen" – יצא לאור ב-17 באוגוסט 2012, כסינגל הראשון מתוך האלבום. עם יציאתו נכנס השיר אל המקום ה-5 במצעד הסינגלים הבריטי.
* "Figure 8" – יצא לאור ב-13 בדצמבר 2012, כסינגל השני מתוך האלבום. עם יציאתו נכנס השיר למקום ה-33 במצעד הסינגלים הבריטי.
* "Explosions" – יצא לאור ב-30 בינואר 2013, כסינגל השלישי מתוך האלבום. עם יציאתו נכנס השיר למקום ה-13 במצעד הסינגלים הבריטי.

## סיבוב הופעות
כדי לקדם את האלבום, יצאה גולדינג ב-7 בדצמבר 2012, לסיבוב ההופעות השני שלה, "The Halcyon Days Tour", אשר הסתיים ב-12 באוגוסט 2014.

## רשימת רצועות

## קישורים חיצוניים

## הערות שוליים

קטגוריה:אלבומי אלי גולדינג
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומים שהופקו על ידי ג'ים אליוט
קטגוריה:אלבומים שהופקו על ידי קלווין האריס
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי זהב באוסטרליה
קטגוריה:אלבומי חברת פולידור רקורדס
דייוויד ואנטרפול

**דייוויד ואנטרפול** (באנגלית: **David Vanterpool**; נולד ב-31 במרץ 1973) הוא כדורסלן עבר אמריקאי, אשר היה פעיל בין השנים 1995–2007. בעונת  זכה באליפות היורוליג כשחקן צסק"א מוסקבה.

מאז יולי 2021 משמש כעוזר מאמן ברוקלין נטס מליגת ה-NBA.

## קריירת מכללות
ואנטרפול נולד בעיר דייטונה ביץ' שבפלורידה, ובין השנים 1991–1995 למד באוניברסיטת סנט בונבנטור אשר במדינת ניו יורק. ב-4 עונותיו בקבוצת הכדורסל של האוניברסיטה העמיד ממוצעים של 13.2 נקודות, 5.6 ריבאונדים, 3.6 אסיסטים ו-2.2 חטיפות למשחק.

## קריירת משחק
לאחר שלא נלקח על ידי אף קבוצה בדראפט ה-NBA 1995, שיחק ואנטרפול לתקופה קצרה בקבוצת נובה פלקנסטרו גוריציה מליגת המשנה האיטלקית, ולאחר מכן עבר לג'ילין נורת'רן טייגרס מהליגה הסינית. בין השנים 1999–2001 שיחק עבור יאקימה סאן קינגס מליגת ה-CBA האמריקאית.

במרץ 2001 חתם על חוזה בוושינגטון ויזארדס עד לסיום עונת , וב-22 משחקיו בקבוצה קלע 5.5 נקודות בממוצע למשחק. בעונה העוקבת שיחק עבור קנזס סיטי נייטס מליגת ה-ABA החדשה.

בשנת 2002 חזר לאיטליה, כאשר הצטרף לאבלינו מליגת העל האיטלקית. בעונתו היחידה בקבוצה הוביל את קלעיה עם ממוצע של 17.8 נקודות למשחק.

לקראת עונת  חתם על חוזה במונטפסקי סיינה, עמה שיחק ביורוליג. באותה עונה זכתה הקבוצה באליפות הליגה האיטלקית הראשונה בתולדותיה, והצטיינה גם ביורוליג כאשר העפילה לראשונה בתולדותיה לשלב הפיינל פור. במשחק חצי הגמר לקע ואנטרפול 10 נקודות, וקבוצתו הפסידה מול סקיפר בולוניה בתוצאה 102–103. בסיום העונה נבחר ואנטרפול לחמישייה השנייה של העונה ביורוליג, לאחר שרשם ממוצעים של 13.8 נקודות, 4.2 ריבאונדים, 3.4 אסיסטים ו-2.4 חטיפות למשחק. בעונת  הודחה סיינה ברבע גמר הליגה האיטלקית, ובשלב "16 הגדולות" ביורוליג. לאורך שתי עונותיו בסיינה קלע 12.4 נקודות בממוצע למשחק בכל המסגרות.

בעונת  עבר לצסק"א מוסקבה, וסייע לה לזכות באליפות היורוליג החמישית בתולדותיה, והראשונה מזה 35 שנים. במשחק הגמר, בו גברה צסק"א על מכבי תל אביב בתוצאה 73–69, הצטיין ואנטרפול עם 16 נקודות. כמו כן זכתה הקבוצה באליפות הליגה הרוסית ובגביע הרוסי. בינואר 2007 נפצע ואנטרפול בגבו ונאלץ להחמיץ את כל המשך עונת , ובהיעדרו הפסידה צסק"א בגמר היורוליג, וזכתה שוב באליפות הרוסית ובגביע הרוסי. בקיץ 2007 פרש ממשחק בשל פציעתו, בגיל 34.

## קריירת אימון
מיד עם פרישתו ממשחק בשנת 2007 מונה ואנטרפול לעוזר מאמן בצסק"א מוסקבה, תחת אטורה מסינה, ונשאר בתפקיד זה כעוזרם של יבגני פשוטין, דושקו וויושביץ', דמיטרי שאקולין ויונאס קזלאוסקאס עד לסיום עונת . לאורך תקופתו כעוזר מאמן בצסק"א זכתה הקבוצה באליפות היורוליג (2008), בגביע הרוסי (2010) וב-5 אליפויות רצופות בליגה הרוסית.

באוגוסט 2012 מונה לעוזרו של טרי סטוטס, מאמן פורטלנד טרייל בלייזרס מליגת ה-NBA.

ביוני 2019, לאחר 7 עונות בפורטלנד, עבר למינסוטה טימברוולבס כעוזרו של מאמן הקבוצה ראיין סונדרס.

ביולי 2021 עבר לצוות האימון של סטיב נאש בברוקלין נטס.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת סנט בונבנטור
קטגוריה:כדורסלני יאקימה סאן קינגס
קטגוריה:כדורסלני וושינגטון ויזארדס
קטגוריה:כדורסלני אבלינו
קטגוריה:כדורסלני מנס סאנה סיינה
קטגוריה:כדורסלני צסק"א מוסקבה
קטגוריה:שחקני NBA שלא נבחרו בדראפט
קטגוריה:מאמני כדורסל אמריקאים
קטגוריה:אמריקאים שנולדו ב-1973
יחסי בליז–ישראל

**יחסי בליז–ישראל** הם היחסים הדיפלומטיים הרשמיים המתקיימים בין בליז לבין מדינת ישראל.

בנובמבר 2023 השעתה בליז את יחסים רשמיים עם ישראל בעקבות מלחמת חרבות ברזל.

## היסטוריה
היחסים שבין בליז לבין מדינת ישראל כוננו לראשונה בספטמבר 1984, שלוש שנים לאחר שבליז קיבלה עצמאות. ישראל ובליז החליפו ביניהן שגרירים, אך הם היו שגרירים לא תושבים. בדרך כלל שגריר ישראל בסן סלוודור משמש גם כשגריר לא תושב בבליז.

באוגוסט 1985 מונה איש העסקים שאול אייזנברג לקונסול כבוד של בליז בישראל. אייזנברג ניהל מבליז את עסקיו באמריקה הלטינית.

ביולי 1986 הגיע ראש־ממשלת בליז, מנואל אסקיוול, לביקור רשמי בישראל ונפגש עם שר החוץ שמעון פרס.

במאי 2010 הגיע שר החוץ של בליז, וילפרד אלרינגטון לביקור רשמי בישראל במהלכו נפגש עם נשיא המדינה שמעון פרס, ושר החוץ אביגדור ליברמן.

ב-29 בנובמבר 2012, תמכה בליז בהחלטה בהחלטה 67/19 של העצרת הכללית של האו"ם, על קבלת פלסטין כחברה ה-194 באו"ם.

בדצמבר 2012 נחתם בין שתי המדינות הסכם לביטול הדדי של הצורך באשרות כניסה.

מאז 2016, לאחר שישראל סגרה את השגרירות בסן סלוודור, משמש שגריר ישראל במקסיקו, כשגריר לא תושב גם בבליז.

מאז 2017 משמש יורם נאור כקונסול כבוד של בליז בישראל.

ב-21 בדצמבר 2017, תמכה בליז בהחלטה של העצרת הכללית של האומות המאוחדות השוללת את ההכרה האמריקאית בירושלים כבירת ישראל.

ב-14 בנובמבר 2023 הודיעה בליז כי היא משעה את קשריה הדיפלומטיים עם ישראל לאור מלחמת חרבות ברזל.

## נציגויות דיפלומטיות
* ישראל אינה מיוצגת בבליז הן בדרג השגרירות והן בדרג הקונסולרי. שגרירות ישראל במקסיקו סיטי היא האמונה לעניינים הנוגעים לבליז.
* בליז יוצגה בישראל באמצעות קונסוליית כבוד שמוקמה בהרצליה עד להשעיית היחסים.

## קישורים חיצוניים
* אתר קונסוליית הכבוד של בליז בישראל

## הערות שוליים

קטגוריה:ערכים ללא קטגוריות פיזיות - יחסי חוץ
חצוף (שיר)

"**חצוף**" הוא סינגל שהוקלט על ידי הזמרת הישראלית נועה קירל. השיר יצא לאור ב-28 באפריל 2019, כסינגל שלא מתוך אלבום, על ידי חברת התקליטים הישראלית רוברטו מיוזיק.

## רקע וכתיבה
השיר נכתב על ידי דורון מדלי, עומרי סגל ונועה קירל והולחן על ידי מדלי, סגל, קירל וחן אהרוני והופק על ידי סגל וגל ג'ו כהן. כמו כן, השיר משלב את סגנונות הפופ והיפ הופ.

בסמוך לצאתו כסינגל עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי פרץ מרקיש וניצן רוטשילד והועלה לערוץ היוטיוב של נועה קירל בשידור חי ב-28 באפריל 2019, בסמוך לצאתו כסינגל.

בקליפ ניתנה חסות לחברת סמסונג כשנועה משתמשת לאורך הקליפ בפלאפונים מסדרת ה-Ax0 שיצאה באותה התקופה.

נכון למאי 2024, מונה הצפיות של הקליפ עומד על כ-23 מיליון.

## הופעות חיות
במסגרת מופע Play פסטיגל ביצעה קירל את השיר בגרסה מחודשת של מאשאפ עם השיר מעלה מעלה של צביקה פיק.

## קישורים חיצוניים

* 

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שנכתבו על ידי נועה קירל
קטגוריה:שירים שהולחנו על ידי דורון מדלי
קטגוריה:שירים שהולחנו על ידי חן אהרוני
קטגוריה:שירים שהולחנו על ידי נועה קירל
קטגוריה:שירים שהופקו על ידי עומרי 69 סגל
קטגוריה:שירים על נשיקות
אונדלסנס

שמאל|250px|פיורד רומסדלס, והעיירה אונדלסנס בתצפית מההר הסמוך|ממוזער
**אונדלסנס** () היא עיירה בראומה שבמחוז מרה ורומסדל בנורווגיה. אונדלסנס היא המרכז המנהלי של ראומה. היא ממוקמת בסמוך לאיספיורדן (7 ק"מ מזרחה), בצפון עמק רומסדלן (Romsdalen). לידה עובר נהר ראומה ומעבר לו ממערב נמצאת Veblungsnes.

שטחה של העיירה כ-2.2 קילומטרים רבועים, ואוכלוסייתה היא כ-2,400 תושבים (נכון ל-2018). בנמל של העיירה "טינדקאיה" מבקרות מדי שנה אוניות תענוגות בהן קוסטה מרינה, תומסון סלבריישן, קוסטה ויקטוריה וקוסטה אטלנטיקה.

היא נמצאת לחופיו של פיורד רומסדל (Romsdalsfjord). אוכלוסיית הסלמון באזור נמצאת בשלבי שיקום בעקבות הידלדלות שאירעה בשנות ה-80 של המאה ה-20 כתוצאה מפגיעה של טפיל *[[Gyrodactylus salaris]]*. בדומה לנהרות אחרים גם בנהר ראומה יש עלייה באוכלוסיית הטרוטה החומה.

בעיירה עוברים הכביש המהיר E136 וכביש 64. קו הרכבת של ראומה מגיע לאונדלסנס, ויש ממנה אוטובוסים למולדה ואולסונד.

במסגרת המערכה בנורווגיה במלחמת העולם השנייה נחתו כוחות בריטיים באונדלסנס כחלק מתנועת מלקחיים להשגת טרונדהיים, כשחלקה הצפוני של המתקפה הייתה נמסוס. הכוחות נסוגו במאי 1940.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נורווגיה: יישובים
Halcyon Days

***Halcyon Days*** (בעברית: "**ימי הליקסון**") הוא אלבום המהדורה המחודשת השני של הזמרת-יוצרת אנגלייה אלי גולדינג. האלבום יצא לאור ב-23 באוגוסט 2013, על ידי חברת התקליטים פולידור רקורדס.

## סינגלים
* "Burn" – יצא לאור ב-5 ביולי 2013, כסינגל הראשון מתוך האלבום. עם יציאתו נכנס השיר למקום הראשון במצעד הסינגלים הבריטי.
* "How Long Will I Love You" – יצא לאור ב-10 בנובמבר 2013, כסינגל השני מתוך האלבום. עם יציאתו נכנס השיר למקום השלישי במצעד הסינגלים הבריטי.
* "Goodness Gracious" – יצא לאור ב-21 בפברואר 2014, כסינגל השלישי מתוך האלבום. עם יציאתו נכנס השיר למקום ה-16 במצעד הסינגלים הבריטי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אלי גולדינג
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומי הוצאה מחודשת
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת פולידור רקורדס
Run into the Light

***Run into the Light*** (בעברית: "**רוץ אל האור**") הוא המיני-אלבום השני של הזמרת והפזמונאית האנגלייה אלי גולדינג. המיני-אלבום יצא לאור ב-30 באוגוסט 2010, על ידי חברת התקליטים פולידור רקורדס.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2010
קטגוריה:אלבומי אלי גולדינג
קטגוריה:מיני-אלבומים באנגלית
קטגוריה:מהדורות אייטונס בלעדיות
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת פולידור רקורדס
An Introduction to Ellie Goulding

***An Introduction to Ellie Goulding*** (בעברית: "**מבוא אודות אלי גולדינג**") הוא המיני-אלבום הראשון של הזמרת והפזמונאית האנגלייה אלי גולדינג. המיני-אלבום יצא לאור ב-20 בדצמבר 2009, על ידי חברת התקליטים פולידור רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2009
קטגוריה:אלבומי אלי גולדינג
קטגוריה:מיני-אלבומים באנגלית
קטגוריה:מיני-אלבומי חברת אינטרסקופ רקורדס
קטגוריה:אלבומי חברת פולידור רקורדס
איך מסמנים אהבה

**איך מסמנים אהבה** (באנגלית: **The Sign For Love**) הוא סרט תיעודי ישראלי משנת 2017 שבוים על ידי אל-עד כהן ואיריס בן משה, שגם צילמו את הסרט ביחד עם אביגיל שפרבר. כהן כתב את התסריט וערך את התחקיר ובן משה ערכה. זה הסרט הראשון בישראל שנעשה על ידי במאי חירש. הסרט הוקרן בבכורה ארצית בפסטיבל דוקאביב, בו זכה בפרס חביב הקהל.

## תקציר העלילה
הסרט מתועד בגוף ראשון מנקודת מבטו של אל-עד כהן. כהן הוא חירש מלידה, שנולד למשפחה שומעת, והומו. לאחר מות אמו והתפרקות המשפחה הגרעינית, הוא מחליט להקים משפחה חדשה עם חברתו הטובה יעלי רז, שגם היא חירשת ולסבית. יחד הם מגדלים ילד בהורות משותפת. הסרט עוקב אחרי כהן ורז, מציג את המודל שהם בחרו למשפחה והורות ואת האופן בו הם מגדלים את ילדם בסביבה של חירשים.

## פרסים ומועמדויות

## הפקה
הסרט הופק על ידי נתי אדלר; הוא יצא בתמיכת HOT8 והקרן החדשה לקולנוע וטלוויזיה.

## קישורים חיצוניים

* 

### ביקורות
* 
* 
* 
* 
* 

## הערות שוליים

קטגוריה:סרטי 2017
קטגוריה:סרטים תיעודיים ישראליים
קטגוריה:סרטים בעברית
קטגוריה:סרטים ישראליים משנת 2017
רקוויאם השואה

**רקוויאם השואה,** יצירה לוויולה ותזמורת  מאת המלחין הישראלי בוריס פיגובט ,נוצרה לזכר קורבנות השואה.

פרקיה: 
* Requiem aeternam 13:56
* 		Dies irae 13:49
*	Lacrimosa 09:00
*	Lux aeterna 12:27

## אודות היצירה

הבכורה של היצירה נערכה באנדרטה על יד באבי יאר, לציון 60 שנה לטבח שביצעו הנאצים. בבכורה ניגנו הוויולן ראינר מוג (rainer moog), והתזמורת הפילהרמונית-הלאומית של אוקראינה בניצוחו של רומן קופמן.

בשנת 1995 זכה בפרס אקו"ם בגין יצירה זו.

ב-2008 בוצעה היצירה "רקוויאם השואה" בוולינגטון שבניו זילנד בקונצרט זיכרון לציון 70 שנים לליל הבדולח, על ידי דונלד מוריס (donald maurice) ותזמורת ולינגטון, בניצוחו של מארק טאדיי (marc taddei).

כשנתיים לאחר מכן, הוציאה חברת התקליטים הניו זילנדית "אטול" (Atoll) בדיסק הקלטה של הקונצרט ביחד עם עוד שלוש יצירותו פרי עטו של בוריס פיגובט: "תפילה" לויולה ופסנתר, "המוזיקה השקטה" לויולה ונבל, ו"ניגון" לרביעיית מיתרים.

בחודש יוני 2015, יצא דיסק חדש של יצירתו "רקוויאם השואה", שכלל גם יצירה נוספת, "פואמה של שחר". בדיסק זה מנגנים הסולנית אנה סרובה (anna serova) ותזמורת הרדיו והטלוויזיה הקרואטית, בניצוח ניקולה גואריני (nicola guerini). הדיסק זכה בפרס מטעם מגזין "pizzicato".

## קישורים חיצוניים

* PIGOVAT, B.: Requiem, "The Holocaust" / Poem of Dawn (Serova, Croatian Radio and Television Symphony Orchestra, Guerini), Naxos
* Requiem - "The Holocaust" for Viola and Orchestra: Requiem aeternam, youtube
* Requiem - "The Holocaust" for Viola and Orchestra: Dies irae, youtube
* Requiem - "The Holocaust" for Viola and Orchestra: Lacrimosa, youtube
* Requiem "The Holocaust" by Boris Pigovat - Lux Externa, youtube


## הערות שוליים

קטגוריה:יצירות במוזיקה קלאסית
קטגוריה:יצירות במוזיקה קלאסית ישראלית
קטגוריה:השואה במוזיקה
Sympathy

**"Sympathy"** (בעברית: "אהדה") הוא שיר של להקת הרוק המתקדם ציפור נדירה . זה היה השיר היחיד של הלהקה שנכנס למצעד הסינגלים הבריטי והגיע למקום ה-27 בשנת 1970. באיטליה ובצרפת הגיע השיר למקום הראשון במצעדי הפזמונים. בצרפת נמכרו 500,000 עותקים של הסינגל, וברחבי העולם נמכרו מעל למיליון עותקים. בישראל צעד השיר במצעדי הפזמונים של גלי צה"ל ורשת ב' והגיע למקום הרביעי במצעד הפזמונים הבינלאומי השנתי של 1970.

גרסת כיסוי של השיר בוצעה ב-1970 על ידי The Family Dogg שהגיעה למקום שני במצעד בהולנד. ב-1992 ביצעה להקת הרוק הבריטית מריליון גרסה נוספת לשיר שהגיעה למקום ה-17 בממלכה המאוחדת. עוד גרסאות כיסוי בוצעו על ידי טויה וילקוקס ב-1985, ועל ידי פיית'לס ב-2002.

עטיפת התקליט כוללת ציור מאת מארק האריסון שכותרתה "The Birdwoman Of Zartacla". ביוני 1981 הופיע הציור בשער המגזין *Heavy Metal.*

## קישורים חיצוניים

* 30px Sympathy, במסד הנתונים המוזיקלי Genius **(באנגלית)**
* 20px Sympathy, במסד הנתונים המוזיקלי Discogs **(באנגלית)**
* 20px Sympathy, במסד הנתונים המוזיקלי MusicBrainz **(באנגלית)**
* 20px Sympathy, במסד הנתונים המוזיקלי AllMusic **(באנגלית)**
* 20px Sympathy, באתר המוזיקה Spotify **(באנגלית)**
* 44px Sympathy, באתר המוזיקה אפל מיוזיק **(באנגלית)**
* 20px Sympathy, באתר המוזיקה Last.fm **(באנגלית)**
* 55px Sympathy, באתר המוזיקה Tidal **(באנגלית)**
* Sympathy, באתר המוזיקה SoundCloud **(באנגלית)**

## הערות שוליים

קטגוריה:שירים באנגלית
קטגוריה:בלדות משנות ה-1970
קטגוריה:סינגלים בהוצאת EMI רקורדס
פסיג

[שמאל|ממוזער|[נבט מימוזה ביישנית עם שני פסיגים ועלה "אמיתי" עם שישה עלעלים]]
[שמאל|ממוזער|נבט [אורן ירושלים עם שמונה פסיגים]]
**פְּסִיג** (בלטינית ***cotyledon***, מילולית "עלה זרע") הוא אחד משלושת האיברים המשמעותיים של הנבט, ומוגדר "עלה עוברי (קיים בזרע לפני נביטה) בצמחים נושאי זרעים, שמופיעים ראשונים כאשר הזרע נובט." מספר הפסיגים המופיעים עם הנביטה משמש בוטנאים לסווג צמחים בעלי פרחים. מינים עם פסיג אחד נקראים חד-פסיגיים. צמחים עם שני פסיגים נקראים דו-פסיגיים.

במקרה של צמחים דו-פסיגיים הפסיגים מסוגלים לבצע פוטוסינתזה, ומתפקדים באופן דומה לתפקודי עלים רגילים. עם זאת, עלים אמיתיים ופסיגים שונים מבחינה התפתחותית. הפסיגים נוצרים במהלך התפתחות עובר הזרע, יחד עם השורשים והנצר, ולכן קיימים בזרע לפני הנביטה. עלים אמיתיים, לעומת זאת, נוצרים לאחר הנביטה. מהמֵרִיסְטֵמָה קָדְקוֹדִית (*apical meristem*), רקמה בקצה הצמח שאחראית לייצר אברי הצמח שגדלים מעל האדמה.

הפסיגים של דגניים וחד-פסיגיים רבים אחרים שונים מעלים רגילים. העלה מורכב ממגנית (*scutellum*) וחוֹתֶלֶת (*coleoptile*). המגנית היא רקמה בתוך הזרע המתמחה בקליטת מזון המאוחסן באֶנְדּוֹסְפֵּרְם הסמוך. החותלת היא מכסה מגן המכסה את הניצרון (*plumule*).

מספר הפסיגים של חשופי זרע משתנה ונע בין 2 ל-24 פסיגים היוצרים דור מעל התַּת-פְּסִיג (*hypocotyl*), גזע עוברי המקיף את הניצרון. הצמח בעל מספר הפסיגים הרב ביותר הוא מין של אורן (*Pinus maximartinezii*) בעל 24 פסיגים.

## קישורים חיצוניים

* 

קטגוריה:מורפולוגיה של צמחים
קטגוריה:עלים
מר מוכשר

**מר מוכשר** (באנגלית: **Mister Maker**) היא סדרת טלוויזיה בריטית לילדים. הסדרה שודרה לראשונה ב-17 בספטמבר 2007 ב-CBeebies. בישראל הסדרה שודרה לראשונה בשנת 2009 בערוץ הופ!. הסדרה בת 3 עונות ו-60 פרקים באורך 19 דקות כל אחד ו-3 סדרות ספין אוף.

## עלילה
בכל פרק, מר מוכשר מלמד את הצופים איך ליצור דברים שימושיים שנמצאים בבית, או שאפשר לקנות בחנות יצירה.

## קטעים
סדר הנושאים בפרקים:
* רעיון יצירתי
* הצורות
* יצירה בדקה
* ילדי הצבעים
* למסגר
* תמונה אקראית
* רעיון יצירתי נוסף
* זמן לסיים

## סקירת הסדרה

## ספין-אוף
לסדרה יצאו שלוש סדרות ספין אוף, בהן מר מוכשר מופיע:

# **מר מוכשר מגיע לעיר**
# **מר מוכשר מסביב לעולם**
# **המסיבה היצירתית של מר מוכשר**

## קישורים חיצוניים
* 

* 

קטגוריה:ערוץ הופ!: תוכניות רכש
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות CBeebies
קטגוריה:סדרות טלוויזיה בריטיות לילדים
סף כאב (סרט, 2019)

**סף כאב** (ברוסית: **Болевой порог**) הוא סרט דרמה והרפתקאות רוסי משנת 2019 בבימויו של אנדריי סימונוב ובכיכובם של רומן קורצין ונטליה סקומורוחובה.

## תקציר עלילת הסרט
הסרט מגולל את קורותיהם של ארבעה חברים שיצאו למסע אל הרי אלטאי ומוצאים עצמם במאבק על הישרדותם.

## שחקנים ודמויות

## קישורים חיצוניים

* "סף כאב" באתר ovideo.ru
* קדימון הסרט באתר יוטיוב 

## הערות שוליים

קטגוריה:סרטי 2019
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטים ברוסית
רעידת האדמה בפרו (2019)

**רעידת האדמה ב[[פרו]]** הייתה רעידת אדמה שהתרחשה ב-26 במאי 2019 ב-02:41:12 לפי השעון המקומי (ב-07:41:14 בשעון UTC). הרעידה בעוצמה של 8.0 בסולם מגניטודה לפי מומנט גרמה לשני הרוגים ושלושים אנשים פצועים (15 מאקוודור ו-15 מפרו). רעידת אדמה זו היא החזקה ביותר שהתרחשה ב-2019.

## ראו גם

* רעידת האדמה בפרו (2018)

## קישורים חיצוניים

## הערות שוליים

פרו
קטגוריה:אסונות בפרו
פרו
קטגוריה:2019 באמריקה הדרומית
אנדרטת חללי עמק הירדן

**אנדרטת חללי עמק הירדן** היא אנדרטה הניצבת בצומת צמח, בקרבת חופה הדרומי של הכנרת. היא מוקדשת להנצחת שמות החללים מישובי מועצה אזורית עמק הירדן שנפלו במערכות ישראל ושמות הנופלים במערכה באזור צמח במלחמת העצמאות.

## הקמת האנדרטה
ראשיתה של האנדרטה בגלעד שהוקם במקום בשנת 1949, בעקבות הקרבות העזים עם הצבא הסורי סביב הכנרת. האנדרטה הוקמה באתר שהיה מוקד קרב עמק הירדן במאי 1948.

במאי 1957 נרשמו במקום שמות חללי עמק הירדן. ביום הזיכרון תשכ"ח נחנכה באתר אנדרטת הסלע הניצבת בה כיום, בתכנונו של האדריכל ש. אלמוזלינו. בשנת 2002 חודשה האנדרטה בתכנונם של האדריכל אלמוזלינו, דב פייגין וראובן ג'יאמבשו.

## האנדרטה
האנדרטה ממוקמת בגן הצמוד מצפון לכיכר התנועה בצומת צמח (במפגש הכבישים 90 ו-92).

המוקד הסמלי של האנדרטה הוא סלע גבוה הניצב על גבי במה מוגבהת. על גביו קבוע שלט אבן הנושא כתובת זו:

בחלקו התחתון של הסלע קבועה כתובת באותיות מתכת: **דור לדור יישא זכרם**.

בצדה של במת הסלע ניצבים כן ללהבת זיכרון ותרנים לדגלי ישראל והמועצה האזורית עמק הירדן.

מימין לסלע הזיכרון, על גבי במה נוספת, ניצבים שבעה סלעים שעל גביהם נחקקו שמות החללים בחלוקה לפי תקופות הזמן, משנת תש"ח ואילך. כבש אבן שנקבע בשמאל הבמה מנגיש אותה למוגבלים בניידות. מעקות המתכת של הכבש נושאים דמויות של ארבעה חיילים.

על גבי שבעת הסלעים מונצחים שמותיהם של 332 חללים. 151 מהחללים נפלו במהלך מלחמת העצמאות. רבים מהם נפלו בקרבות נגד הצבא הסורי בעמק הירדן.

גן האנדרטה רחב ידיים, נטוע דשא וסביב חלקו הצפוני נטועה שורת דקלים ועצים אחרים. בחלקו המערבי מוצבים ספסלים בפינה מוצלת. בעורף הגן מאחורי האנדרטה מצוי גן נוסף, שקוע, המכיל את האנדרטה המקורית שהוקמה באתר והוחלפה על ידי הנוכחית. מהאנדרטה המקורית הוסרו שמות הנופלים.

## ראו גם
* בית הקברות הצבאי בדגניה א'

## קישורים חיצוניים

* 
* דברי הסבר קוליים על האנדרטה, באתר מסבירן
* אלי אלון, נא להכיר: האנדרטה לחללי עמק הירדן בצמח, באתר דה מרקר, 11 באוגוסט 2017
* מיכאל יעקובסון, סיבוב באמפי צמח ובאתר ההנצחה העזובים, בבלוג חלון אחורי

## הערות שוליים

עמק הירדן
עמק הירדן
קטגוריה:מועצה אזורית עמק הירדן: אנדרטאות
קטגוריה:עמק הירדן
קטגוריה:צמח
Die Another Day

"**Die Another Day**" (בעברית: "**למות ביום אחר**") הוא סינגל של הזמרת מדונה מתוך פסקול הסרט "למות ביום אחר". השיר יצא לאור ב-22 באוקטובר 2002, כסינגל הראשון מתוך הפסקול, על ידי חברת התקליטים האחים וורנר. השיר נכלל גם באלבום האולפן התשיעי שלה, American Life.

השיר הגיע למקום השלישי במצעד הסינגלים הבריטי, והשמיני במצעד הבילבורד הוט 100.

## רקע וכתיבה
על פי MTV News, העבודה על השיר החלה בעקבות ההכרזה על הסרט, כאשר המלחין הצרפתי מישל קולומבייר אושר כמלחין של הפסקול. קולומבייר עבד עם מדונה ומירווה אחמדזאי על הלהיט "Don't Tell Me", אותו הוציאה בשנת 2000, כחלק מהאלבום Music.

בהמשך, הקליטו השניים גרסת דמו של השיר שנשלחה לאולפני ההקלטות, אך קולומבייר (שהיה מרוצה מהדמו) רצה שהוא ישתלב עם המוזיקה המסורתית של ג'יימס בונד.

## וידאו קליפ
את הווידאו קליפ של השיר ביים טראקטור, צוות בימוי שוודי הידוע בזכות פרסומות לטלוויזיה שביים במהלך השנים. הקליפ צולם בין התאריכים 22–27 באוגוסט 2002, באולפני הוליווד סנטר בהוליווד, קליפורניה. עלויות ההפקה הכוללות של הקליפ היו בסביבות 6.1 מיליון דולר (8.67 מיליון דולר בשנת 2019 דולר) מה שהופך אותו לווידאו קליפ השני היקר ביותר בכל הזמנים, אחרי "Scream" של מייקל ג'קסון וג'נט ג'קסון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:וידאו קליפים שצולמו בארצות הברית
קטגוריה:וידאו קליפים מעוררי מחלוקות
קטגוריה:מחלוקות דתיות במוזיקה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הקנדי
ירוסלאב. לפני אלף שנה

**"ירוסלאב. לפני אלף שנה"** (ברוסית: **Ярослав. Тысячу лет назад**, הופץ במדינות המערב בשם **Iron Lord**) הוא סרט דרמה היסטורי רוסי בבימויו של דמיטרי קורובקין (שגם צילם) ובכיכובם של אלכסנדר איוואשקביץ', סבטלנה שוייקינה, אלכסיי קרבצ'נקו, ויקטור ורז'ביצקי וואלרי זולוטוחין. הסרט מגולל את קורות נסיכות ולדימיר של יארוסלב החכם והקמת העיר ירוסלבל. הסרט שוחרר לאקרנים בשנת 2010 במלאת 1000 שנה לירוסלבל.
## תקציר עלילת הסרט
רוס של קייב, תחילת האלף השני. אדמות רוסטוב בוערות ממלחמות שבטיות. על היער, הדרכים והנהרות שולטים כנופיות. השודדים מוכרים אנשים לכוזארים, אשר סוחרים בעבדים בחלק התחתון של נהר הוולגה. על מנת להפסיק את סחר העבדים הזה, הנסיך ירוסלאב הצעיר יוצא לאחד את אדמות עמי רוסטוב, כשהוא יודע שיוכל להביס את האויב רק אם יתגבר על הדעות הקדומות והקונפליקטים הדתיים והאתניים השוררים בנסיכות.

## שחקנים ודמויות

## הפקה
הפקת הסרט החלה עוד בשנת 2008 כאשר הסוכנות הפדרלית לתרבות וקולנוע ערכה מכרז שבסופו זכתה חברת Anna Domeni, שבמקור התמחתה בפרסום סמוי. הסרט היה להפקה הקולנועית של החברה ותקציבו עמד על 5 מיליון. החברה חתמה על הסכם מימון עם ממשלת רוסיה של מיליון דולר. שאר 4 מיליון דולר הגיעו מכספי החברה וממשקיעים פרטיים.

צילומי הסרט נערכו בשנת 2009 במחוז ירוסלבל במשך שישה חודשים בשמורות הטבע בירוסלבל ובקרמלין של רוסטוב. על מנת לחסוך בהוצאות נעשה שימוש בהשכרת שחקני תיאטרון מקומיים ותושבי המחוז על מנת ליטול חלק בסצנות המוניות

שיר הנושא של הסרט בוצע על ידי סרגיי טרופימוב ונקרא "ממלכת האל" («Царство Божие»), שהופק והופץ על ידי החברה עצמה.

טרום הקרנה נערך בעיר ירוסלבל ב-2 באוקטובר והקרנת הבכורה המסחרית נערכה ב-14 באוקטובר 2010

הסרט הופץ ב-DVD ב-5 בנובמבר 2010.

## קישורים חיצוניים

* "ירוסלאב. לפני אלף שנה" בערוץ הווידאו של Russian World Vision באתר יוטיוב
* "ירוסלאב. לפני אלף שנה" באתר Russian World Vision
* טריילר הסרט באתר יוטיוב 
* ירוסלאב. לפני אלף שנה באתר הפעלולנים של ירוסלבל

## הערות שוליים

קטגוריה:סרטי 2011
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטי מלחמה רוסיים
קטגוריה:סרטים ברוסית
קטגוריה:סרטים תקופתיים
קטגוריה:רוסיה: ימי הביניים
רגימנט גיברלטר המלכותי

**רגימנט גיברלטר המלכותי** (באנגלית: **Royal Gibraltar Regiment** או בר"ת: **RGR**) הוא רגימנט חיל רגלים קל בצבא הבריטי אשר אמון על הגנת גיברלטר.

כיום הרגימנט הוא היחידה הצבאית העקרית המוצבת דרך קבע בגיברלטר ומשמש בעיקר למילוי תפקידי ההגנה השונים בחצי האי ולמשימות טקסיות. רגימנט גיברלטר הוא מהרגימנטים הקטנים והצעירים בצבא הבריטי עם שלוש פלוגות חיל רגלים (אחת מהן מילואים) ופלוגת מפקדה.

## היסטוריה
השורשים הראשונים של כוח צבאי מקומי בשירות הצבא הבריטי החלו מספר שנים אחרי תחילת השלטון הבריטי על גיברלטר עם הקמת "המשמר הגנואי" ב-1720, יחידה זו נסגרה סביב 1763 בסוף מלחמת שבע השנים. לאורך השנים יחידות מתנדבים מקומיות הוקמו מספר פעמים כסיוע לכוחות הבריטים שפעלו בגיברלטר או במערכות אזוריות, בין היתר במהלך המלחמה המהדית התנדבו כ-100 מקומיים ליחידת נהגי פרדות בסיוע לוגיסטי, כמו כן במלחמת העולם הראשונה כ-400 מקומיים התנדבו ליחידת סיוע שעסקה בעיקר בניהול בית החולים הצבאי בגיברלטר ובסיוע להגנת חצי האי. ב-28 במאי 1939 מושל גיברלטר אדמונד איירונסייד הקים יחידת ארטילריה מקומית כדי לסייע באיוש תותחי הנ"מ הפרוסים בחצי האי, לקראת המלחמה כוח המתנדבים גדל וסייע גם לכוחות הרפואה והארטילריה הבריטיים כמו גם לסוללות החופים (הרביעי וה-27).

לאחר המלחמה, ב-28 באוגוסט 1958, כוח המתנדבים המקומי אוחד לכדי רגימנט סדיר שהתחלק לכוח רגלי וכוח ארטילריה אשר אייש את סוללות החוף בגיברלטר. בספטמבר 1971 קיבל הרגימנט לראשונה את צבעי היחידה שלו. ב-1 באפריל 1991 רגימנט גיברלטר לקח על עצמו את כלל משימות ההגנה והאימון בחצי האי עם עזיבתו של הכוח הצבאי הבריטי שהוצב ברוטציה בחצי האי, בנוסף הוא אורגן מחדש כרגימנט רגלים הכולל פלוגת מפקדה, שתי פלוגות רובאים סדירות ופלוגת רובאים במילואים. בשנת 1999 קיבל הרגימנט את התואר "מלכותי".

משום הצבתו של הרגימנט דרך קבע באקלים חם בצירוף עם היותו רגימנט המשמש למשימות טקסיות רבות, אופי המדים של חיילו שונה מהנהוג ברוב יחידות הצבא הבריטי. המדים המלאים (Full dress) של הרגימנט הם בצבע ארגמן בדומה ליחידות המשמר, מדי הייצוג (מס' 1) הם בצבע כחול כהה כמו רוב הצבא אך נוסף להם גם מדי ייצוג לאקלים טרופי (מס' 3) שכוללים טוניקה לבנה. בנוסף, לחיילי הרגימנט מדי שירות (מס' 4), מסדר (מס' 6) ומחנה (מס' 7) לאקלים חם הכוללים מכנסי חאקי בשילוב עם חולצת חאקי (שירות), ירכית חאקי (מסדר) או חולצת חאקי קצרה (מחנה) (ראו מדי הכוחות המזוינים של בריטניה).

## מבנה הרגימנט
[250px|ממוזער|חיילי הרגימנט במשימת משמר בלונדון. החיילים לובשים מדי שרד בצבע ארגמן ו[קסדת שעם|קסדת שירות הבית, מאפיינים שאינם נפוצים ברוב הצבא הבריטי.]]
* **פלוגת מפקדה ('סוללת תומסון')**
* **פלוגה G** - פלוגת רגלים הכוללת 3 מחלקות.
* **פלוגה I** - פלוגת רגלים הכוללת 3 מחלקות, בנוסף למספר צוותים מיוחדים בהם צלפים, צוותי מקלע, הנדסה, פלסים וחיפוש והצלה.
* **פלוגה B** - פלוגת רגלים מילואים הכוללת 3 מחלקות.

## גלריה

Queens birthday.JPG|חיילי הרגימנט במדי שרד לאקלים טרופי
Europa Point from above.jpg|מרכז האימון בופדרו בקצה הדרומי של גיברלטר
Devils Tower Camp, Gibraltar.jpg|מחנה מגדל השטן, בסיס הרגימנט
Changing of the Guard - squad of Royal Gibraltar Regiment.jpg|חיילי הרגימנט במשימת משמר המלכה בלונדון


## ראו גם
* רגימנט ברמודה המלכותי
* כוח ההגנה איי פוקלנד
* רגימנט איי קיימן

## קישורים חיצוניים

* 

גיברלטר המלכותי
קטגוריה:גיברלטר: היסטוריה צבאית